**PREGLED ZAPRIMLJENIH PRIMJEDBI I PRIJEDLOGA**

|  |  |  |  |  |  |
| --- | --- | --- | --- | --- | --- |
| **Redni broj** | **Datum zaprimanja** | **Naziv predstavnika zainteresirane javnosti** | **Tekst primjedbe ili prijedloga** | **Primjedba ili prijedlog**  **prihvaćeno ili neprihvaćeno** | **Razlozi prihvaćanja ili neprihvaćanja**  **Očitovanje predlagatelja** |
| 1. | 10.12.2021. | Antonio Linić | Člankom 11. stavkom 6. Odluke propisano je da je spremnike zabranjeno premještati s obilježenog mjesta. Kako se navedenim misli na zajedničke spremnike na javnim površinama prijedlog je izmijeniti stavak tako da glasi „Korisniku je zabranjeno oštećivati spremnike, po njima crtati i/ili pisati te zajedničke spremnike premještati s utvrđenog mjesta.“. | Primjedba se prihvaća. | Prihvaćamo primjedbu te ćemo dodati da je zabranjeno zajedničke spremnike premještati s utvrđenog mjesta. |
| 2. | Člankom 14. stavkom 5. propisano je da će Davatelj usluge povećati volumen spremnika ako isti ne zadovoljava potrebe Korisnika. Na koji način će Davatelj usluge utvrditi da spremnik ne zadovoljava potrebe Korisnika? Davatelj usluge će povećati volumen spremnika samostalno, bez zahtjeva Korisnika? Prijedlog je detaljnije razraditi ovu odredbu. | Primjedba se prihvaća. | Prihvaćamo primjedbu te ćemo dodati da će Davatelj usluge povećati volumen spremnika na zahtjeva Korisnika. |
| 3. | U članku 18. stavku 2. propisano je da se glomazni otpad Korisnika kućanstvo sakuplja bez naknade jednom godišnje na lokaciji obračunskog mjesta Korisnika. S obzirom da je člankom 85. stavkom 1. Zakona propisano "najmanje jednom u kalendarskoj godini", prijedlog je umjesto „jednom godišnje“ propisati "...sakuplja se bez naknade jednom u kalendarskoj godini...". | Primjedba se prihvaća. | Prihvaćamo primjedbu te ćemo umjesto „jednom godišnje“ propisati „jednom u kalendarskoj godini". |
| 4. | Vezano za članak 36. kojim je propisano da će Davatelj usluge donijeti Cjenik javne usluge u roku od tri mjeseca od dana donošenja ove Odluke. A po kojem Cjeniku će se onda obračunavati aktualna usluga za vrijeme dok se ne donese novi, s obzirom na članak 39. i prestanak važenja stare odluke? Prijedlog je propisati da će se do donošenja novog Cjenika primjenjivati aktualni Cjenik. | Primjedba se prihvaća. | Prihvaćamo primjedbu te ćemo dodati da će se do donošenja novog Cjenika primjenjivati aktualni Cjenik. |