****

**R E P U B L I K A H R V A T S K A**

**PRIMORSKO GORANSKA ŽUPANIJA**

**GRAD KRALJEVICA**

GRADONAČELNIK

KLASA: 342-01/22-01/1

URBROJ: 2170-8-01-22-1

Kraljevica, 18. siječnja 2022.

**GRADSKOM VIJEĆU GRADA KRALJEVICE**

Na temelju članka 44. stavka 6. alineje 22. Statuta Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18 i 3/18 – pročišćeni tekst, 1/20, 4/20 – pročišćeni tekst i 2/21) dostavljam na usvajanje

**prijedlog Godišnjeg plana davanja koncesija Grada Kraljevice za 2022. godinu**

**PRAVNA OSNOVA ZA DONOŠENJE AKTA**

Pravna osnova za donošenje akta sadržan je u članku 78. stavku 1. Zakona o koncesijama („Narodne novine“ broj 69/17 i 107/20) i članka 30. stavka 1. podstavka 24. Statuta Grada Kraljevice („Službene novine Grada Kraljevice“ broj 4/14, 5/14, 5/15, 4/16, 1/18 i 3/18 – pročišćeni tekst, 1/20, 4/20 – pročišćeni tekst i 2/21). Člankom 78. Zakona o koncesijama propisano je da davatelj koncesije izrađuje i dostavlja ministarstvu nadležnom za financije godišnji plan davanja koncesija. Propisano je da godišnji plan davanja koncesija mora biti u skladu sa srednjoročnim (trogodišnjim) planom davanja koncesija kao i njihov sadržaj. Plan davanja koncesija objavljuje se na standardnom obrascu koji objavljuje ministarstvo nadležno za financije na svojim mrežnim stranicama.

**OSNOVNA PITANJA I PRIKAZ STANJA KOJE SE UREĐUJE AKTOM**

Predstavničko vijeće Grada Kraljevice dana 13. veljače 2020. godine donijelo je Srednjoročni (trogodišnji) plan davanja koncesija Grada Kraljevice za razdoblje od 2020. do 2022. godine.

Godišnjim planom davanja koncesija Grada Kraljevice za 2022. godinu nije predviđeno davanje koncesije.

Člankom 1. prijedloga Godišnjeg plana davanja koncesija Grada Kraljevice za 2022. godinu donosi se plan izrađen na službenom obrascu. Planom nije predviđeno davanje koncesije.

Člankom 2. prijedloga Godišnjeg plana davanja koncesija Grada Kraljevice za 2022. godinu propisano je da će se ovaj plan nakon donošenja dostaviti Ministarstvu financija, u skladu sa Zakonom o koncesijama.

Člankom 3. prijedloga Godišnjeg plana davanja koncesija Grada Kraljevice za 2022. godinu propisano je stupanje na snagu osmog dana od dana objave u „Službenim novinama Grada Kraljevice“.

**TEKST PRIJEDLOGA AKTA**

Tekst prijedloga Godišnjeg plana davanja koncesija Grada Kraljevice za 2022. godinu dostavljen je u prilogu.

**FINANCIJSKA SREDSTVA POTREBNA ZA PROVEDBU AKTA**

Za realizaciju ovih planova nisu potrebna financijska sredstva.

Gradonačelnik

Dalibor Čandrlić, mag.ing.pp.bs.