

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD KRALJEVICA**

GRADONAČELNIK

KLASA: 940-01/22-01/1

URBROJ: 2170-8-01-22-1

Kraljevica, 17. siječnja 2022.

**GRADSKOM VIJEĆU GRADA KRALJEVICE**

Temeljem članka 44. Statuta Grada Kraljevice („Službene novine Grada Kraljevice“ broj 4/14, 5/14 – ispravak Statuta, 5/15, 4/16, 1/18, 3/18 – pročišćeni tekst, 1/20, 4/20 – pročišćeni tekst i 2/21) Gradskom vijeću Grada Kraljevice dostavljam na usvajanje

**prijedlog Odluke o isključenju dijela nekretnine iz opće uporabe**

**PRAVNA OSNOVA ZA DONOŠENJE AKTA**

Pravna osnova za donošenje odluke sadržana je u članku 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19).

Kada je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave. Odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave. Odluka se dostavlja nadležnom sudu radi provedbe brisanja statusa javnog dobra u općoj uporabi nerazvrstane ceste u zemljišnoj knjizi.

**OSNOVNA PITANJA I PRIKAZ STANJA KOJE SE UREĐUJE AKTOM**

Lovrić Josip iz Kraljevice vlasnik je objekta izgrađenog na k.č.br. 1637 k.o. Kraljevica, na adresi Vrtić 17. Gradu se obratio sa zahtjevom za otkupom dijela od 13 m2 nekretnine označene k.č.br. 1635 k.o. Kraljevica i dijela od 14 m2 nekretnine označene kao 1633 k.o. Kraljevica, koji dio se nalazi sa prednje strane kuće, u naravi zelena površina.

Predmetni dijelovi koji su precizirani na skici izmjere izrađene od strane Ivana Monasa, dipl.ing.geod. Pule, Kašićeva 4 i koji se prilaže ovom obrazloženju, obitelj Lovrić koristi kao sastavni dio svoje okućnice i da isti u naravi ne predstavlja javni put.

Člankom 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19) propisano je da kada je trajno prestala potreba korištenja nerazvrstane ceste ili njezinog dijela može joj se ukinuti status javnoga dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave. Odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Budući je evidentno da je na dijelovima nerazvrstane ceste od ukupno 13 m2 i 14 m2 trajno prestalo svojstvo javnog dobra i da se taj dio ne koristi kao javna površina, predlaže se isti isključiti iz opće uporabe.

Slijedom navedenoga, predlaže se Gradskom vijeću usvajanje Odluke o isključenju dijela nekretnine iz opće uporabe.

**TEKST PRIJEDLOGA AKTA**

Tekst prijedloga Odluke dostavljen je u prilogu.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove odluke nisu potrebna financijska sredstva.

|  |
| --- |
| **G** |

Gradonačelnik

Dalibor Čandrlić mag.ing.pp.bs.