Na temelju članka 103. Zakona o cestama („Narodne novine“ broj 84/11, 22/13, 54/13, 148/13, 92/14, 110/19), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 44. Statuta Grada Kraljevice („Službene novine Grada Kraljevice“ broj 4/14, 5/14-ispravak Statuta, 5/15, 4/16, 1/18, 3/18-pročišćeni tekst, 1/20 i 4/20-pročišćeni tekst, 2/21), Gradsko vijeće Grada Kraljevice na sjednici održanoj dana \_\_\_\_\_\_\_\_\_\_\_ 2022. godine donosi sljedeću

**ODLUKU**

**o isključenju dijela nekretnine iz statusa javnog dobra u općoj uporabi**

Članak 1.

Utvrđuje se da je za dio katastarske čestice br. 1633 k.o. Kraljevica od 14 m2 koja je upisana u zk.ul. 1746 k.o. Kraljevica, označena kao put – Draževa i dio k.č. 1635 k.o. Kraljevica od 13 m2 koja je upisana u z.k.ul. 1746 k.o. Kraljevica, označene kao put - Draževa, trajno prestala potreba njihovog korištenja. Predmetni dijelovi od 14 i 13 m2 u naravi ne predstavljaju javno dobro i ne čine sastavni dio javne ili nerazvrstane ceste.

Članak 2.

Dijelovi nekretnina od 14 i 13 m2 iz članka 1. ove Odluke označeni na Skici izmjere sa katastarskim planom izrađenom od Geo Expert d.o.o. iz Pule, Kašićeva ulica 4, koji je izradio Ivan Monas, dipl.ing.geod., isključuju se iz statusa javnog dobra u općoj uporabi.

Vlasnik parcele u čijem se posjedu isključeni dio nekretnine nalazi odnosno korisnik iste, o svom trošku će zatražiti rješenje o utvrđivanju građevne čestice, parcelaciju i provedbu elaborata nakon čega će zemljišnoknjižni sud provesti ovu Odluku u zemljišnim knjigama na način da će dijelove nekretnina od 14 m2 i 13 m2 iz točke 1. ove Odluke, a koji dijelovi će postati nove katastarske čestice sa novim katastarskim brojevima, uknjižiti s pravom vlasništva Grada Kraljevice uz prethodno brisanje uknjižbe istih kao javnog dobra u općoj uporabi.

Članak 3.

Ova Odluka stupa na snagu osmog dana od dana objave u „Službenim novinama Grada Kraljevice“.

KLASA:

URBROJ:

U Kraljevici, \_\_\_\_\_\_\_\_\_ 2022.

GRADSKO VIJEĆE GRADA KRALJEVICE

Predsjednik

Paula Vučković