****

**R E P U B L I K A H R V A T S K A**

**PRIMORSKO GORANSKA ŽUPANIJA**

**GRAD KRALJEVICA**

GRADONAČELNIK

KLASA: 944-01/22-01/1

URBROJ: 2170-8-01-22-1

Kraljevica, 18. siječnja 2022.

**GRADSKOM VIJEĆU GRADA KRALJEVICE**

Na temelju članka 44. Statuta Grada Kraljevice (“Službene novine Grada Kraljevice" broj 4/14, 5/14, 5/15, 4/16, 1/18 i 3/18 – pročišćeni tekst, 1/20 i 4/20 – pročišćeni tekst, 2/21), dostavljam na usvajanje

**PRIJEDLOG ODLUKE**

**o prodaji zemljišta u vlasništvu Grada Kraljevice**

**PRAVNA OSNOVA ZA DONOŠENJE AKTA**

Pravna osnova za donošenje akta sadržana je u članku 391. stavak 1. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članku 48. stavak 3. Zakona o lokalnoj i područnoj (regionalnoj) samoupravi („Narodne novine“ broj 19/13, 137/15 – Ispravak, 123/17, 98/19 i 144/20), članku 30. stavak 1. Statuta Grada Kraljevice (“Službene novine Grada Kraljevice" broj 4/14, 5/14, 5/15, 4/16, 1/18 i 3/18 – pročišćeni tekst, 1/20 i 4/20 – pročišćeni tekst, 2/21) i članku 8. stavak 1. Odluke o uvjetima, načinu i postupku upravljanja nekretninama u vlasništvu Grada Kraljevice („Službene novine Grada Kraljevice“ broj 9/19).

**OSNOVNA PITANJA I PRIKAZ STANJA KOJE SE UREĐUJE AKTOM**

Grad Kraljevica vlasnik je nekretnine oznake k.č. 1984 upisana u list A zk.ul. 1679 k.o. Kraljevica, kao pašnjak - Polićevo selo ukupne površine 382 m2.

Prema Prostornom planu uređenja Grada Kraljevice predmetna se nekretnina nalazi unutar neizgrađenog dijela građevinskog područja naselja, oznake NA 5 u Kraljevici, u dijelu Banj. Čestica ima neposredan prilaz s asfaltirane lokalne ceste. U okruženju je neizgrađenih zelenih površina, a malo dalje je rijetka izgradnja obiteljskih kuća. U području je izvedenog vodovoda i elektro instalacije.

Prema Elaboratu procjene vrijednosti nekretnine stalnog sudskog vještaka građevinske struke i procjene nekretnina i ovlaštenog inženjera građevinarstva, procjenitelja Vedrane Vrtodušić Mihelčić, dipl.ing.građ., jedinična cijena zemljišta iznosi 404,60 kn/m2, a ukupna tržišna vrijednost zemljišta 155.000,00 (stopedesetpettisuća) kn.

Procjeniteljsko povjerenstvo Primorsko goranske županije izdalo je Mišljenje KLASA: 940-01/21-12/209 od dana 30. prosinca 2021.g. godine, kojim navodi kako je procjembeni elaborat broj 47-2021 izrađen u skladu s odredbama Zakona o procjeni vrijednosti nekretnina („Narodne novine“ broja 78/15).

Člankom 30. stavak 1. Statuta Grada Kraljevice određeno je kako je Gradsko vijeće Grada Kraljevice: „ odlučuje o stjecanju i otuđivanju nekretnina i pokretnina te drugom raspolaganju imovinom većom od vrijednosti utvrđenih člankom 44. stavak 7. ovoga Statuta, odnosno čija pojedinačna vrijednost prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđenju pokretnina i nekretnina odnosno raspolaganja ostalom imovinom.“

Slijedom navedenog, dostavlja se Gradskom vijeću Grada Kraljevice – ***Prijedlog Odluke o prodaji zemljišta na razmatranje i odlučivanje.***

**TEKST PRIJEDLOGA AKTA**

Tekst prijedloga Odluke o prodaji zemljišta u vlasništvu Grada Kraljevice sa kopijom katastarskog plana nekretnine koja je predmet prodaje.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove Odluke nisu potrebna financijska sredstva.

Gradonačelnik

Dalibor Čandrlić, mag.ing.pp.bs.