

|  |
| --- |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **GRAD KRALJEVICA** |
| Povjerenstvo za prodaju nekretnina |

KLASA: 370-03/21-01/2

URBROJ: 2170-8-03-22-10

Kraljevica, 17. siječnja 2022.

**GRADSKOM VIJEĆU GRADA KRALJEVICE**

Na temelju članka 44. Statuta Grada Kraljevice (“Službene novine Grada Kraljevice" broj 4/14, 5/14, 5/15, 4/16, 1/18 i 3/18 – pročišćeni tekst, 1/20 i 4/20 – pročišćeni tekst, 2/21), Gradskom vijeću Grada Kraljevice dostavljam na usvajanje

**prijedlog Odluke o izboru najpovoljnijeg ponuditelja za prodaju stana**

**PRAVNA OSNOVA ZA DONOŠENJE AKTA**

Pravna osnova za donošenje akta sadržana je u članku 10. st.1. alineja 2. Odluke o prodaji stanova u vlasništvu Grada Kraljevice („Službene novine Primorsko goranske županije“ broj 41/10, „Službene novine Grada Kraljevice“ broj 3/20, u daljnjem tekstu: Odluka o prodaji stanova).

Člankom 10. st. 1. alineja 2. Odluke o prodaji stanova u vlasništvu Grada Kraljevice propisano je da Odluku o izboru najpovoljnijeg ponuditelja, na prijedlog Povjerenstva za prodaju nekretnina i zakup poslovnih prostora, donosi Gradsko vijeće, za ponuđenu kupoprodajnu cijenu stana koja prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina.

**OSNOVNA PITANJA I PRIKAZ STANJA KOJE SE UREĐUJE AKTOM**

Grad Kraljevica objavio je dana 15. studenoga 2021.g. u „Novom listu“ na oglasnoj ploči Grada Kraljevice i Internet stranicama Grada, a sve sukladno odluci Gradskog vijeća KLASA: 370-03/20-01/1, URBROJ: 2170/08-05-21-12 od dana 03. kolovoza 2021. godine, javni natječaj za prodaju nekretnine oznake kako slijedi:

* stan koji se nalazi u zgradi sagrađenoj na k.č.br. 473 upisana zk.ul. 1413 k.o. Kraljevica, koji je upisan kao 6. suvlasnički dio: 130/1000 ETAŽNO VLASNIŠTVO (E-6), stan broj 2 na drugom katu, sastojeći iz sobe, kupaonice, hodnika, kuhinje, blagovaonice, loggie, ukupne površine 32,94 m2, u odnosu na zgradu kao cjelinu, te zajedničke dijelove i uređaje zgrade tepripadajuće zemljište čini 130/1000 idealnog dijela u vlasništvu Grada Kraljevice u cijelosti, po početnoj cijeni od 259.000,00 kn.

Dana 20. prosinca 2021.g. u 12:00 sati, Povjerenstvo za prodaju nekretnina u sastavu Tamara Juretić Zubović, Antonio Linić i Ivan Jerčinović, a koje je sukladno članku 12. st.4. Odluke o uvjetima, načinu i postupku upravljanja nekretninama u vlasništvu Grada Kraljevice („Službene novine Grada Kraljevice“ broj 09/19) imenovano Odlukom gradonačelnika od 16. rujna 2021.g., pristupilo je otvaranju ponuda pristiglih na predmetni javni natječaj, te su o istom sastavili zapisnik.

Na natječaj su pristigle dvije pravodobne ponude koje sadržavaju svu natječajem propisanu dokumentaciju. Jedna je ponuda zaprimljena dana 14. prosinca 2021. godine sa iznosom ponuđene cijene u iznosu od 280.000,00 kuna. Druga je ponuda zaprimljena dana 07. prosinca 2021. godine sa iznosom ponuđene cijene u iznosu od 260.000,00 kuna.

Odredbama Odluke o prodaji stanova između ostalog propisano je da Grad stan kojeg najmoprimac koristi na temelju sklopljenog ugovora o najmu stana, može prodati ako je najmoprimac stana podnio zahtjev za kupnju stana. Najmoprimac predmetnog stana je još 03. veljače 2020. godine podnio zahtjev za prodaju predmetnog stana. Izrađen je procjembeni elaborat predmetne nekretnine od strane ovlaštenog sudskog vještaka Dragana Blaževića, dipl.ing.građ., na koji je Procjeniteljsko povjerenstvo Primorsko goranske županije dalo pozitivno mišljenje na sjednici održanoj dana 08. listopada 2020. godine. Najmoprimac predmetnog stana je ponudio iznos od 260.000,00 kn. Međutim, pravo prvenstva na sklapanje ugovora o kupoprodaji stana ima ponuditelj koji je najmoprimac, ako udovolji uvjetima natječaja, sudjeluje na njemu i prihvati najvišu ponuđenu kupoprodajnu cijenu. Obzirom se najmoprimac očitovao da prihvaća iznos ponuđene kupoprodajne cijene u iznosu od 280.000,00 kn, koji je viši od njegove ponude, to se predlaže Gradskom vijeću usvajanje Odluke o izboru najpovoljnijeg ponuditelja za prodaju stana prethodno opisanog.

**TEKST PRIJEDLOGA AKTA**

Tekst prijedloga Odluke dostavljen je u prilogu.

**FINANCIJSKA SREDSTVA POTREBNA ZA PROVEDBU AKTA**

Za realizaciju ove odluke nisu potrebna financijska sredstva.

|  |
| --- |
| **G** |

Predsjednica Povjerenstva za

prodaju nekretnina

Tamara Juretić Zubović, dipl.iur.